b'\n_START_ARTICLE_\nMusa Kesed\xc5\xbeija\n_START_PARAGRAPH_\nMusa Kesed\xc5\xbeija (srbsko  \xd0\x9c\xd1\x83\xd1\x81\xd0\xb0 \xd0\x9a\xd0\xb5\xd1\x81\xd0\xb5\xd1\x9f\xd0\xb8\xd1\x98\xd0\xb0, bolgarsko \xd0\x9c\xd1\x83\xd1\x81\xd0\xb0 \xd0\x9a\xd0\xb5\xd1\x81\xd0\xb5\xd0\xb4\xd0\xb6\xd0\xb8\xd1\x8f), znan tudi kot Musa Ropar, Musa  Izob\xc4\x8denec, Musa Razbojnik in Musa Glavosek je priljubljen legendarni junak v srbskem ljudskem pesni\xc5\xa1tvu in bolgarski in makedonski folklori. Musa je bil najslavnej\xc5\xa1i tekmec Kraljevi\xc4\x8da Marka, drugega junaka iz ju\xc5\xbenoslovanske folklore. _NEWLINE_V pesnitvah je Musa albanski cestni razbojnik, ki se je z osmanskim vazalom Kraljevi\xc4\x8dem Markom spopadel v Ka\xc4\x8dani\xc5\xa1ki soteski v sedanjem Kosovu.\n_START_SECTION_\nZgodovinske osebe\n_START_PARAGRAPH_\nEpski junak Musa Kesed\xc5\xbeija temelji na dejanskih zgodovinskih osebah._NEWLINE_Po mnenju nekaterih avtorjev je rezultat zdru\xc5\xbeitve ve\xc4\x8d zgodovinskih oseb, med katerimi so tudi Musa \xc3\x87elebi, sin Bajazida I., in Teodor II Muzaka iz albanske plemi\xc5\xa1ke dru\xc5\xbeine Muzaka, s katerim se je Marko (Mrnjav\xc4\x8devi\xc4\x87) vojskoval  za Kostur (sedanja Kastoria)._NEWLINE_Jovan Tomi\xc4\x87 domneva, da Musa Kesed\xc5\xbeija temelji na drugi zgodovinski osebi, enem od privr\xc5\xbeencev D\xc5\xbeegen Osman Pa\xc5\xa1e, ki se je srbskem pesni\xc5\xa1tvu pretvoril v \xc5\xa1e enega epskega junaka \xe2\x80\x93 D\xc5\xbeema Hribovca (srbsko \xd0\x82\xd0\xb5\xd0\xbc\xd0\xbe \xd0\x91\xd1\x80\xd1\x92\xd0\xb0\xd0\xbd\xd0\xb8\xd0\xbd).  V epski poeziji je D\xc5\xbeemo opisan kot Kesed\xc5\xbeijev brat.\n_START_SECTION_\nZgodovinski dogodki\n_START_PARAGRAPH_\nDejanski zgodovinski dogodki ne podpirajo zarote, v kateri je Kraljevi\xc4\x8d Marko (umrl 1395) ubil Muso \xc3\x87elebija (umrl 1413) ali Moisija Arianita Golemija (umrl 1465). John V.A. poudarja, da bi Sandalj Hrani\xc4\x87  lahko bil junak, ki se je spopadel s Kesed\xc5\xbeijo in ga ubil, in ne Kraljevi\xc4\x8d Marko. Sandalj Hrani\xc4\x87 je namre\xc4\x8d veliko pripomogel k smrti Muse \xc3\x87elebija.\n_START_SECTION_\nKraljevi\xc4\x87 Marko  in  Musa Kesed\xc5\xbeija\n_START_PARAGRAPH_\nMusa Kesed\xc5\xbeija se je prvi\xc4\x8d pojavil v pesnitvi Marko Kraljevi\xc4\x87 in Musa Kesed\xc5\xbeija, ki jo je v Sremskih Karlovcih  odkril in leta 1815 objavil Vuk Karad\xc5\xbei\xc4\x87. Karad\xc5\xbei\xc4\x87 je zapisal pesem, ki jo je pel Te\xc5\xa1an Podrugovi\xc4\x87._NEWLINE_Musa je imel tri srca, ki so v srbskem ljudskem pesni\xc5\xa1tvu znak izjemnega juna\xc5\xa1tva. Zaradi treh src je bil po\xc4\x8dlove\xc4\x8den potomec htoni\xc4\x8dnih bo\xc5\xbeanstev.\n_START_SECTION_\nDruga knji\xc5\xbena dela\n_START_PARAGRAPH_\nPetar I. Petrovi\xc4\x87 Njego\xc5\xa1 (1747\xe2\x80\x931830) omenja Muso in Kraljevi\xc4\x8da Marka v pesnitvi Ivanbegovi sinovi  (\xd0\xa1\xd0\xb8\xd0\xbd\xd0\xbe\xd0\xb2\xd0\xb8 \xd0\x98\xd0\xb2\xd0\xb0\xd0\xbd\xd0\xb1\xd0\xb5\xd0\xb3\xd0\xbe\xd0\xb2\xd0\xb8), ki je bila prvi\xc4\x8d objavljena po njegovi smrti leta 1835. Za njim jo je leta 1845 objavil Petar II. Petrovi\xc4\x87 Njego\xc5\xa1 v zbirki Srbsko ogledalo (\xd0\x9e\xd0\xb3\xd0\xbb\xd0\xb5\xd0\xb4\xd0\xb0\xd0\xbb\xd0\xbe \xd0\xa1\xd1\x80\xd0\xb1\xd1\x81\xd0\xba\xd0\xbe)._NEWLINE_V makedonskem ljudskem izro\xc4\x8dilu je Musa simbol  krute osmanske oblasti._NEWLINE_Pesnitev o Kraljevi\xc4\x8du Marku in Musi Kesed\xc5\xbeiji obstaja tudi v bolgarskem ljudskem izro\xc4\x8dilu kot epska pripoved z naslovom Kralj Marko se bori z Muso Kesed\xc5\xbeijo in ga premaga (\xd0\x9a\xd1\x80\xd0\xb0\xd0\xbb\xd0\xb8 \xd0\x9c\xd0\xb0\xd1\x80\xd0\xba\xd0\xbe \xd1\x81\xd0\xb5 \xd0\xbd\xd0\xb0\xd0\xb4\xd0\xb1\xd1\x8f\xd0\xb3\xd0\xb2\xd0\xb0 \xd1\x81 \xd0\x9c\xd1\x83\xd1\x81\xd0\xb0 \xd0\x9a\xd0\xb5\xd1\x81\xd0\xb5\xd0\xb4\xd0\xb6\xd0\xb8\xd1\x8f \xd0\xb8 \xd0\xb3\xd0\xbe \xd0\xbf\xd0\xbe\xd0\xb1\xd0\xb5\xd0\xb6\xd0\xb4\xd0\xb0\xd0\xb2\xd0\xb0)._NEWLINE_Leta 1972 je Werner Cohn objavil romsko razli\xc4\x8dico zgodbe o Kraljevi\xc4\x8du Marku in Musi Kesed\xc5\xbeiji, ki se pripoveduje tudi v razli\xc4\x8dici Kraljevi\xc4\x8d Marko in D\xc5\xbeemo Hrbibovec. _NEWLINE_V Zakarpatju je epska pesnitev o Kraljevi\xc4\x8du Marku in Musi Kesed\xc5\xbeiji predelana v zgodbe, povezane z bitko na Kosovskem polju.'